wannaphong/clean_thaiwikipedia huggingface dataset:
# จิรากร สมพิทักษ์
จิรากร สมพิทักษ์ (เกิด 9 สิงหาคม พ.ศ. 2520) รู้จักกันในนาม เอ๊ะ จิรากร  เป็นนักร้องไกด์ให้แก่ศิลปินดัง ๆ หลายคน อีกทั้งยังเคยเป็นนักร้องนำวง Nothing To Lose และได้เซ็นสัญญาเป็นศิลปินในสังกัด  WE records ของเครือ จีเอ็มเอ็ม แกรมมี่ 
เมื่อปี พ.ศ. 2554 หลังจากนั้นออกซิงเกิ้ล เพลง "ไม่มีตรงกลาง" และเพลง "จากนี้ไปจนนิรันดร์"  ในอัลบั้ม Project Love Pill  ซึ่งเป็นผลงานเพลงที่ทำให้เป็นที่รู้จักเอ๊ะ จิรากร ประวัติ

 ประวัติ 
จิรากร เป็นชาวอำเภออัมพวา จังหวัดสมุทรสงคราม ศึกษาที่ คณะศึกษาศาสตร์และพัฒนศาสตร์ มหาวิทยาลัยเกษตรศาสตร์ วิทยาเขตกำแพงแสน จนเรียนจบทำวงเล่นตามผับและทำเพลงใต้ดิน แต่ไม่ได้มีผลงานออกมาสู่สาธารณชน และได้เข้ามาทำงานกับค่ายเพลงใต้ดินซึ่งมีวง Dezember กับ Heretic angle เป็นวงหลัก ต่อจากนั้นเข้ามาเป็นศิลปินฝึกหัดสังกัดอัพจี ในเครือแกรมมี่ และช่วยทำเพลงวงโปเตโต้ด้วยในชุดรีเฟรช และได้รู้จักกับปฏิเวธ อุทัยเฉลิม ที่ชวนไปเป็นนักร้องไกด์เพลง จนได้ร้องเพลง เพลงแรกคือ "ไม่มีตรงกลาง" หนึ่งในเพลงในอัลบั้ม Project Love Pill  จนได้มาทำอัลบั้มชุดแรก ใจกลางความรู้สึกดีดี ออกในปี 2555

 ผลงาน 
 อัลบั้ม 
รายละเอียดอัลบั้มรายชื่อเพลงใจกลางความรู้สึกดีดี
 ประเภท: 
  วางจำหน่าย: 9 สิงหาคม 2555 สังกัด:''' จีเอ็มเอ็ม แกรมมี่ ใจกลางความรู้สึกดีดี feat. วิน รัตนพล (เพลงประกอบละครพริกกับเกลือ)
 ไม่ใช่ความลับ...แต่ยังบอกไม่ได้ (เพลงประกอบละครแววมยุรา)
 ตั้งใจ
 พูดมาเถอะ
 บอก
 เพราะรู้... ว่ารัก
 ตั้งแต่วันนั้น
 ส่งเพลงนี้คืนมาให้ฉันที
 อิ่มใจ
 เราทุกคนจะผ่านไป
 ไม่มีตรงกลาง
 จากนี้ไปจนนิรันดร์

 เพลงประกอบละครและภาพยนตร์ 
 สิ่งที่มันกำลังเกิด (เพลงประกอบละคร อันโกะ กลรักสตรอว์เบอร์รี่) ร่วมกับวงพอส
 ไม่มีตรงกลาง (เพลงประกอบละคร สาวน้อยร้อยเล่มเกวียน)
 ไม่ใช่ความลับ...แต่ยังบอกไม่ได้ (เพลงประกอบละคร แววมยุรา)
 ระหว่างเราสองคน (เพลงประกอบละคร แอบรักออนไลน์)
 กลับมา (หน้ากากอีกาดำ) (เพลงประกอบละคร ชะนีผีผลัก)
 วันนี้มีแต่เธอ (เพลงประกอบละคร ชีวิตเพื่อฆ่า หัวใจเพื่อเธอ)
 ศึกสองราชันย์ โปรุส อเล็กซานเดอร์ (เพลงประกอบละครโทรทัศน์อินเดีย โปรุส ศึกสองราชันย์ เวอร์ชันภาษาไทย)
 เรื่องเดียวที่ถูก (เพลงประกอบละคร ภาตุฆาต)
 สุดท้ายก็ต้องรักกัน (เพลงประกอบละคร สัญญาแค้นแสนรัก)
 ผิดที่เผลอ (เพลงประกอบละคร แค้นรักสลับชะตา)
 ส่งความเสียใจ (เพลงประกอบซีรีส์ เล่ห์แค้น)
 คนสุดท้ายตลอดกาล (เพลงประกอบละคร สิเน่หาส่าหรี)
 ใต้เงาสายรุ้ง (Wish) [MALE VERSION] (เพลงประกอบละคร สายรุ้ง)
 ใจโทรมๆ (เพลงประกอบละคร ลมพัดผ่านดาว)(ต้นฉบับ ไมโคร)
 แพ้เธอทุกทาง (เพลงประกอบละคร ไฟน้ำค้าง)
 ดังต้องมนตร์ (เพลงประกอบละคร เถ้ากระดังงา)

 ซิงเกิล 
 เพลง "ต้องการด่วน" (Crescendo Feat.เอ๊ะ จิรากร)
 เพลง "สิ่งของ"
 เพลง "ปาใส่หน้า"
 เพลง "ตราบที่ยังหายใจ"
 เพลง "ที่ที่เป็นของเรา"
เพลง "โลกอิจฉา"
 เพลง "ที่ว่างข้างร่ม"
 เพลง "แสนดีย์" (Feat.แอน อรดี)

 รางวัล 
 รางวัล MThai Top Talk About Song 2012 เพลงที่มีคนค้นหามากที่สุด จากเพลง "ไม่มีตรงกลาง" 

 รางวัลเพลงประกอบละครยอดนิยม ขวัญใจมหาชน ในงานประกาศรางวัล มายา มหาชน 2017 (Maya Award 2017) จากเพลง "กลับมา" ประกอบละคร "ชะนีผีผลัก" ทางช่องเวิร์คพอยท์ 23
# วา (เมือง)
วา  เป็นเมืองหลวงของแคว้นอัปเปอร์เวสต์ ประเทศกานา ตั้งอยู่ใกล้เขตแดนทางด้านทิศใต้สุดของประเทศบูร์กินาฟาโซ ประชากรส่วนใหญ่เป็นมุสลิม เป็นเมืองศูนย์กลางการเดินทางของทิศตะวันตกเฉียงเหนือของกานา ยังมีสนามบินเล็ก ๆ
# เว็สเตอรวส
เว็สเตอรวส  เป็นเมืองในประเทศสวีเดน ตั้งอยู่ตอนกลางของประเทศ บนฝั่งทะเลสาบเมลาเรน บริเวณปากแม่น้ำสวาร์ต ในจังหวัดเวสมันลันด์ อยู่ห่างจากกรุงสต็อกโฮล์มไปทางทิศตะวันตกราว 100 กิโลเมตร เมืองมีประชากร 110,877 คน ในปี ค.ศ.  2010
# สกีดาม
สกีดาม  เป็นเมืองและเทศบาลในจังหวัดเซาท์ฮอลแลนด์ ประเทศเนเธอร์แลนด์ เป็นส่วนหนึ่งของเขตนครหลวงรอตเทอร์ดาม ตั้งอยู่ทางตะวันตกของรอตเทอร์ดาม ทางตะวันตกของเมืองวลาร์ดิงเงิน ทางใต้ของเมืองเดลฟท์ เป็นที่รู้จักในฐานะเมืองศูนย์กลางประวัติศาสตร์ที่มีคลองมากมาย มีกังหันลมที่สูงที่สุดในโลก
# แซ็งเตเตียน
แซ็งเตเตียน (,) เป็นเมืองทางตอนกลางค่อนไปทางตะวันออกของประเทศฝรั่งเศส  เป็นเมืองหลวงของจังหวัดลัวร์ มีประชากรราว 178,530 คน (ค.ศ. 2007) เป็นศูนย์กลางอุตสาหกรรมสิ่งทอและการฟอกย้อม ผลิตเหล็กกล้าเจืออาวุธและกระสุน เป็นเมืองแรก ๆ ของฝรั่งเศสที่มีการปฏิวัติอุตสาหกรรม
# วัดบางน้อยใน
วัดบางน้อยใน เป็นวัดราษฎร์ สถานที่ตั้งเลขที่ 17 หมู่ที่ 11 ถนนบางหลวง-วัดไผ่โรงวัว ตำบลบางหลวง อำเภอบางเลน จังหวัดนครปฐม พื้นที่ที่ตั้งวัดมีเนื้อที่ 32 ไร่ 2 งาน 47 ตารางวา ตามหนังสือโฉนดเลขที่ 35690 สร้างขึ้นประมาณปี พ.ศ. 2472 ได้รับพระราชทานวิสุงคามสีมา วันที่ 22 กุมภาพันธ์ พ.ศ. 2503 เป็นปีที่ 15 ในรัชกาลปัจจุบัน

 รายนามเจ้าอาวาสตั้งแต่อดีต - ปัจจุบัน 
 พระอธิการจือ นาโค ดำรงตำแหน่งเจ้าอาวาส ตั้งแต่ปี พ.ศ. 2508 จนถึง ประมาณปี พ.ศ. 2516-17                
 พระอธิการดา จนฺทวณฺโณ ดำรงตำแหน่งเจ้าอาวาส ตั้งแต่ปี พ.ศ. 2532 จนถึงปี พ.ศ. 2552         
 พระมหาณรงค์ มหาปญฺโญ, ดร. ดำรงตำแหน่งเจ้าอาวาส ตั้งแต่ปี พ.ศ. 2553 จนถึงปัจจุบัน
# อันเดรอา สตรามัชโชนี
อันเดรีย สตรามัชโชนี  เกิดเมื่อวันที่ 9 มกราคม ค.ศ. 1976 ในเมือง โรม ประเทศอิตาลี เคยเป็นอดีตนักฟุตบอลของ โบโลญญ่า สโมสรฟุตบอลชื่อดังในอิตาลีมาก่อน โดยเล่นในตำแหน่ง กองหลัง ปัจจุบันเขาได้มาเป็นผู้จัดการทีมของ  สโมสรฟุตบอลอินเตอร์มิลาน ใน เซเรียอา ประเทศอิตาลี
แหล่งข้อมูลอื่น
Profile at www.FutbolPrimera.es
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอิตาลี
หมวดหมู่:ผู้จัดการทีมฟุตบอลชาวอิตาลี
หมวดหมู่:กองหลังฟุตบอล
# วรกรณ์ วิจารณ์ณรงค์
วรกรณ์ วิจารณรงค์   หรือรู้จักกันในนามของ โค้ชอ้วก (AFC "A" license football coaching) เกิดเมื่อวันที่ 23 มิถุนายน พ.ศ. 2509 เป็นชาวกรุงเทพมหานคร ในอดีตเคยเป็นนักฟุตบอลของทีมชาติไทยที่มีชื่อเสียง ในสมัยนั้นวรกรเคยเป็นกองหน้าให้กับ 3 สโมสร คือ สโมสรกีฬาราชประชา สโมสรฟุตบอลโอสถสภา เอ็ม–150 สระบุรี และ สโมสรฟุตบอลการท่าเรือไทย โดยเฉพาะตอนอยู่กับการท่าเรือไทยในปี พ.ศ. 2534 เขาได้รับโอกาสลงเล่นเป็นตัวจริงหลายครั้ง แต่แล้วในปี พ.ศ. 2539 วรกรได้ประกาศแขวนสตั๊ดของตนไว้กับสโมสรการท่าเรือไทยในวัย 30 ปี แล้วยกเลิกงานเกี่ยวกับวงการฟุตบอลไทยไป โดยไม่มีสาเหตุ

ประสบการณ์ด้านผู้ฝึกสอน วรกรณ์กับ สมชาย ทรัพย์เพิ่ม สองโค้ชที่มีความผูกพันกันอย่างยาวนานตั้งแต่สมัยเป็นนักเตะ ทั้งสองร่วมกันสร้างสโมสรมหาวิทยาลัยกรุงเทพ โดยสมชายเป็นเฮดโค้ชและมีวรกรณ์ เป็นผู้ช่วยโค้ชมาตั้งแต่ช่วงต้นปี 2540 พาทีมไต่เต้าจากฟุตบอลถ้วย ข. จนขึ้นดิวิชั่น 1 และคว้าแชมป์ไทยพรีเมียร์ลีก ในฤดูกาล พ.ศ. 2549 

ซึ่งต่อในปี พ.ศ. 2552 วรกร ได้มาเป็นผู้ฝึกสอน (ผู้จัดการทีม) เต็มตัว ซึ่งสโมสรที่เชิญตัวเขาไปคือ แบงค็อกยูไนเต็ด ในดิวิชั่น 1 ของประเทศไทย โดยเขานำทีมแบงค็อกยูไนเต็ดเก็บชัยชนะได้อย่างง่ายโดยแพ้ไม่ถึง 7 นัดใน 1 ฤดูกาล แล้วหลังจากนั้นในปี  พ.ศ. 2553 เขาได้ขอลาออกจากแบงค็อกยูไนเต็ดโดยไม่ทราบสาเหตุ แล้วเขาได้ไปคุมราชนาวีเป็นเวลา 2 ปี และเขาเคยได้มาคุม  สโมสรฟุตบอลการท่าเรือไทย ในไทยพรีเมียร์ลีก ต่อมาได้คุมทีมสโมสรฟุตบอลจังหวัดอ่างทอง  ในลีกภูมิภาคดิวิชั่น 2 ภาคกลางและตะวันตก ได้ครึ่งฤดูกาล 2013-2014 ทำอันดับลุ้นพื้นที่แชมเปี้ยนลีก ต่อมาคุมสโมสรฟุตบอลเจ ดับบลิว แบงค็อก ยู เอฟซี ในลีกภูมิภาคดิวิชั่น 2 ภาคกลางและตะวันตก  จะสังเกตได้ว่าเขามักได้งานลักษณะที่ต้องแก้ปัญหาที่ค้างคาตลอด 

ในวันที่ 6 เมษายน พ.ศ. 2558 เขาได้เข้ามาคุมทีม สโมสรฟุตบอลจังหวัดพิจิตร  ในศึกไทยลีกดิวิชัน 1 2558 (D1)  ในนัดที่ 7 ของฤดูกาล โดยก่อนหน้านี้พิจิตร มี 6 นัด 6 แต้ม 

แหล่งข้อมูลอื่น
 ชีวประวัติ จาก siamsport.com
# วอร์ริเออร์สปอตส์
วอร์ริเออร์ ฮอคกี สปอร์ต หรือรู้จักการในนาม วอร์ริเออร์ เป็นแบรนด์สินค้ากีฬาจาก อเมริกา ก่อตั้งขึ้นในปี ค.ศ. 1992 โดยมีสำนักงานใหญ่อยู่ที่ เมือง วาร์เรน รัฐมิชิแกน ประเทศอเมริกา โดยมีผลิตภัณฑ์ที่เกี่ยวกับกีฬาโดยเฉพาะ ซึ่งกีฬาสองชนิดที่ใช้เป็นผลิตภัณฑ์ลาครอสของ วอร์ริเออร์ คือ ฮอกกี้น้ำแข็ง และ ฟุตบอล

สปอนเซอร์ว่าจ้าง
ฟุตบอล
 ลิเวอร์พูล
 เซบิยา (เริ่มต้นในฤดูกาล 2013-2014)
 ปอร์โต
 สโต๊กซิตี 

นักกีฬา
 มารูยาน เฟลไลน์นี
# โกลด มาเกเลเล
โกลด มาเกเลเล แซ็งดา  เกิดวันที่ 18 กุมภาพันธ์ ค.ศ. 1973 เป็นอดีตนักฟุตบอลและผู้ฝึกสอนชาวฝรั่งเศส ที่ปัจจุบันเป็นที่ปรึกษาด้านเทคนิคให้กับศูนย์ฝึกเยาวชนของเชลซี
# มัลกี มักคาย
แมลคัม จอร์จ "มัลกี" มักคาย  เกิดเมื่อวันที่ 19 กุมภาพันธ์ ค.ศ. 1972 เป็นอดีตนักฟุตบอลทีมชาติสกอตแลนด์ มักคายเคยเล่นให้กับนอริชซิตีและเซลติก สโมสรฟุตบอลชื่อดังจากประเทศอังกฤษและสกอตแลนด์มาก่อน โดยเขาเล่นในตำแหน่งกองหลัง โดยปัจจุบันเขาหันมาทำงานเป็นผู้จัดการทีม ซึ่งเขาเคยคุมทีมสโมสรฟุตบอลคาร์ดิฟฟ์ซิตีในประเทศอังกฤษจนถึงปลายปี ค.ศ. 2013

แหล่งข้อมูลอื่น
Malky Mackay profile  at watfordfc.co.uk
Malky Mackay profile at canaries.co.uk

Career information at ex-canaries.co.uk
# ซาเฮล
ซาเฮล (Sahel) เป็นเขตรอยต่อ บริเวณกึ่งทะเลทราย บริเวณทะเลทรายสะฮารา แบ่งทวีปแอฟริกาเป็นเหนือและใต้ ตั้งแต่มหาสมุทรแอตแลนติกไปจนทะเลแดง ซาเฮลเป็นภาษาอาหรับ มีความหมายว่า ชายหาด 

พื้นที่ของซาเฮลครอบคลุมตั้งแต่ (ไล่จากตะวันตกสู่ตะวันออก) ประเทศเซเนกัล, ทางใต้ของประเทศมอริเตเนีย, ประเทศมาลี, ประเทศบูร์กินาฟาโซ, ทางตอนใต้ของประเทศแอลจีเรีย, ประเทศไนเจอร์, ทางตอนเหนือของประเทศไนจีเรีย, ประเทศชาด, ทางตอนเหนือของประเทศแคเมอรูน, ประเทศซูดาน และประเทศเอริเทรีย
# ชเวบิชกมึนท์
ชเวบิชกมึนท์  เป็นเมืองทางตะวันออกของรัฐบาเดิน-เวือร์ทเทิมแบร์ค ประเทศเยอรมนี มีประชากรราว 62,000 ตั้งอยู่ริมฝั่งแม่น้ำเร็มส์ ตั้งแต่ศตวรรษที่ 17 เป็นเมืองที่ผลิตงานหัตถกรรมจากทองและเงิน มีสถาบันผลิตงานโลหะ ส่วนอุตสาหกรรมอื่นเช่น ผลิตสินค้าด้านรถยนต์ เครื่องจักรและกระจก
# รัฐมิซิโอเนส
มิซิโอเนส  เป็นหนึ่งใน 23 รัฐของประเทศอาร์เจนตินา ตั้งอยู่มุมด้านทิศตะวันออกเฉียงเหนือของประเทศ ในภูมิภาคเมโซโปตาเมีย ติดกับประเทศปารากวัยทางทิศตะวันตกเฉียงเหนือ ประเทศบราซิลทางทิศเหนือ ทิศตะวันออกและทิศใต้ และติดกับรัฐกอร์ริเอนเตสทางทิศตะวันตกเฉียงใต้
# กาโบโรเน
กาโบโรเน  เป็นเมืองหลวงและเมืองที่ใหญ่ที่สุดของประเทศบอตสวานา มีประชากร 191,776 คน จากการสำรวจในปี ค.ศ. 2006 หรือราวร้อยละ 10 ของประชากรของประเทศบอตสวานา ตั้งอยู่ทางตะวันออกเฉียงใต้ของประเทศใกล้เขตแดนประเทศแอฟริกาใต้
# อาเมอร์สโฟร์ต
อาเมอร์สโฟร์ต  เป็นเทศบาลและเมืองใหญ่เป็นอันดับสองของจังหวัดยูเทรกต์ ตั้งอยู่ตอนกลางของประเทศเนเธอร์แลนด์ เป็นเมืองที่เจริญเติบโตอย่างรวดเร็ว แต่ยังคงรักษาศูนย์กลางเมืองแบบยุคกลางได้เป็นอย่างดี เป็นชุมทางรถไฟที่ใหญ่ที่สุดเมืองหนึ่งของประเทศ มีสายรถไฟสายตะวันออก-ตะวันตก และเหนือ-ใต้

อาเมอร์สโฟร์ตมีประชากร 156,286 คนในเดือนมกราคม ค.ศ. 2019 เคยเป็นสถานที่จัดการแข่งขันปัญจกีฬาสมัยใหม่ในกีฬาโอลิมปิกฤดูร้อน 1928 เมืองได้เฉลิมฉลองครบรอบ 750 ปี ในปี ค.ศ. 2009
# ลูกน้ำนม
left|thumb|ผลสีเขียวหรือม่วง
left|thumb|ผลสด

ลูกน้ำนม  เป็นพืชพื้นเมืองของฟิลิปปินส์ ไทย เวียดนาม กัมพูชา ลาว เป็นไม้ยืนต้น ใบเดี่ยว ยาวรี หน้าใบเป็นมัน เขียวเข้ม หลังใบเป็นสีแดง เป็นมัน ดอกออกเป็นช่อ ตามซอกใบ สีเขียวอมเหลือง หรือชมพูอมขาว กลื่นหอม ผลทรงกลม มีทั้งพันธุ์สีเขียว พันธุ์สีเหลืองและพันธุ์สีม่วงแดง พันธุ์เปลือกเขียว เนื้อสีขาว ส่วนพันธุ์เปลือกม่วง เนื้อสีขาวอมม่วง รสหวานหอม เมล็ดสีน้ำตาลอ่อน กินเป็นผลไม้สด

ชื่อสามัญของลูกน้ำนมมีหลายชื่อเช่น cainito, caimito, star apple, golden leaf tree, abiaba, pomme dulait, estrella, milk fruit, aguay ภาษาเวียดนามเรียกว่า vú sữa (วู้ เสือ) ภาษาเขมรเรียกว่า  (พฺลา͜เอตึกเดาะห)

ผลของลูกน้ำนมมีสารต้านอนุมูลอิสระLuo X.D., Basile M.J., Kennelly E.J.,"Polyphenolic antioxidants from the fruits of Chrysophyllum cainito L. (Star Apple)." Journal of agricultural and food chemistry 2002 50:6 (1379-1382) Einbond L.S., Reynertson K.A., Luo X.-D., Basile M.J., Kennelly E.J.,"Anthocyanin antioxidants from edible fruits"  Food Chemistry 2004 84:1 (23-28)  เปลือกต้นเป็นยาบำรุงและยาชูกำลัง  ยาต้มจากเปลือกใช้เป็นยาแก้ไอ   

สปีชีส์ใกล้เคียงเรียกสตาร์แอปเปิล พบในทวีปแอฟริกา เช่น C. albidum และ C. africanum

ในเวียดนาม พันธุ์ที่มีชื่อเสียงมากคือ Lò Rèn มาจากจังหวัดเตี่ยนซาง ในเซียร์ราลีโอน เรียกว่า "Bobi wata"

ในลาวเรียก หมากน้ำนม บางพื้นที่เรียก หมากยาง
# เจ้า
เจ้า ในพระยศเจ้านายไทย หมายถึง พระมหากษัตริย์หรือเชื้อสายของพระมหากษัตริย์นับตั้งแต่ชั้นหม่อมเจ้าขึ้นไปราชบัณฑิตยสถาน, พจนานุกรม ฉบับราชบัณฑิตยสถาน พ.ศ. ๒๕๔๒, กรุงเทพฯ: นานมีบุ๊คส์พับลิเคชั่นส์, หน้า 322  ในระบบบรรดาศักดิ์ยุโรป เจ้า (ทั้งเจ้าชายและเจ้าหญิง) ถือเป็นฐานันดรศักดิ์สืบตระกูลในราชวงศ์สำหรับพระราชโอรสธิดาและพระราชนัดดาในพระมหากษัตริย์Cambridge Dictionaries Online เช่น เจ้าชายชาลส์ เจ้าชายแห่งเวลส์ พระราชโอรสในสมเด็จพระราชินีนาถเอลิซาเบธที่ 2 แห่งสหราชอาณาจักร

นอกจากนี้ “เจ้า” ยังอาจหมายถึงประมุขของรัฐขนาดเล็กที่เรียกว่า เจ้าผู้ครองนคร ด้วย เช่น เจ้าแก้วนวรัฐ เจ้าผู้ครองนครเชียงใหม่ และหมายความรวมถึงพระยศ “ตวนกู” “ตนกู” หรือ “ตวน” เจ้านายมลายู ด้วย เช่น เจ้าจอมตนกูสุเบีย พระธิดาในสุลต่านมูฮัมมัดที่ 2 แห่งลิงกา เป็นเจ้าจอมในพระบาทสมเด็จพระจอมเกล้าเจ้าอยู่หัว ในยุโรป เจ้าชาย ยังหมายถึงเจ้าผู้ครองราชรัฐชั้นพรินซิพาลิตีราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, กรุงเทพฯ: ราชบัณฑิตยสถาน, 2550, หน้า 475 หากเป็นสตรีก็เรียกว่าเจ้าหญิง เช่น เจ้าชายอัลแบร์ที่ 2 องค์อธิปัตย์แห่งโมนาโก ในปัจจุบันมีราชรัฐชั้นพรินซิพาลิตีเหลือเพียง 3 แห่งในโลก คือ ราชรัฐอันดอร์รา ราชรัฐโมนาโก และราชรัฐลิกเตนสไตน์
# วอลเลย์บอลหญิงชิงแชมป์เอเชีย 2009
การแข่งขันวอลเลย์บอลหญิงชิงชนะเลิศแห่งเอเชีย 2009  จัดขึ้นระหว่างวันที่ 5-13 กันยายน 2009 ณ ฮานอย ประเทศเวียดนาม

 สนาม 
 Quan Ngua Competition Hall (ฮานอย)

 การแบ่งกลุ่ม 
แบ่งกลุ่มโดยอาศัยอันดับจากการแข่งขันวอลเลย์บอลหญิงชิงชนะเลิศแห่งเอเชีย 2007
กลุ่ม Aกลุ่ม Bกลุ่ม Cกลุ่ม D (เจ้าภาพและอันดับ 7)
 (อันดับ 8) (อันดับ 1)
 (อันดับ 6)

 (ถอนตัว) (อันดับ 2)
 (อันดับ 5)

 (ถอนตัว) (อันดับ 3)
 (อันดับ 4)

 รอบคัดเลือก 
 กลุ่ม A 

|}

|}

 กลุ่ม B 

|}

|}
 กลุ่ม C 

|}

|}
 กลุ่ม D 

|}

|}

 รอบแบ่งกลุ่ม 
 กลุ่ม E 

|}

|}
 กลุ่ม F 

|}

|}
 กลุ่ม G 

|}

|}
 กลุ่ม H 

|}

|}

 รอบชิงอันดับ 13-14 

|}

 รอบชิงอันดับ 9-12 

 รอบรองชนะเลิศ 

|}
 รอบชิงอันดับ 11 

|}
 รอบชิงอันดับ 9 

|}

 รอบสุดท้าย 

 รอบ 8 ทีมสุดท้าย 

|}
รอบชิงอันดับ 5-8 

|}
รอบรองชนะเลิศ 

|}
รอบชิงอันดับ 7 

|}
รอบชิงอันดับ 5 

|}
รอบชิงอันดับ 3 

|}
รอบชิงชนะเลิศ 

|}

 อันดับการแข่งขัน 

อันดับทีม 4 5 6 7 8 9 10 11 12 13 14
 ผ่านการคัดเลือกเข้าแข่งขัน เวิลด์แกรนด์แชมป์เปี้ยนคัพ 2009 และ เวิลด์กรังปรีช์ 2010 ผ่านการคัดเลือกเข้าแข่งขัน เวิลด์กรังปรีช์ 2010
# เด็กแสบตะลุยอาณาจักรมด
เด็กแสบตะลุยอาณาจักรมด (อังกฤษ: The Ant Bully) เป็นภาพยนตร์แอนิเมชัน 3 มิติ ออกฉายในประเทศสหรัฐอเมริกาเมื่อวันที่ 28 กรกฎาคม ค.ศ. 2006  ประเทศไทย 5 ตุลาคม พ.ศ. 2549 กำกับโดย John A. Davis ความยาว 89 นาที เพลงประกอบภาพยนตร์โดย John Debney ออกจำหน่ายโดย วอร์เนอร์บราเธอร์ส

เนื้อเรื่องย่อ
ลูกัส (Zach Tyler Eisen) ได้ย้ายไปอยู่ที่หมู่บ้านแห่งใหม่ พ่อแม่ของเขาได้ออกจากบ้านไปงานแต่งที่เปอร์โต แวลาร์ตา ลูกัสได้อาศัยอยู่กับ พี่เลี้ยงทิฟฟานี่ และ ย่ามอมโม่ เขามักถูกเพื่อนแกล้ง จึงเริ่มหงุดหงิดและโกรธเคือง ลูกัสจึงระบายอารมณ์โดยฉีดน้ำใส่รังมดแทน ทำให้ฝูงมดนั้นเริ่มลำบากมาก ฝูงมดจึงวางแผนสร้างกองกำลังเพื่อเข้าไปในบ้านของลูกัส และซ้อค (นิโคลัส เคจ) พ่อมดผู้ชำนาญการปรุงยาแบบวิเศษ ซ๊อคได้ใช้น้ำยากรอกใส่หูของลูกัสในขณะที่เขาหลับอยู่ ทำให้เขากลายร่างเป็นคนตัวเล็ก ทันใดนั้นเขาได้พบกับกองทัพมดและพาตัวเขาไปรังมดเพื่อรับการพิพากษาจากนางพญา นางพญาประกาศให้ลูกัสทำงานอยู่ในอาณาจักรมด ตอนต่อมาโฮวากับฟูแก๊กได้เลี้ยงดูลูกัสและสอนให้เขารู้เรื่องโลกของมดมากขึ้นจากนั้นนิสัยของเขาเปลี่ยนไปเขาจึงได้เข้ากลุ่มกับพวกมดทั้งหมดและไม่คิดทำร้ายพวกมดอีก ลูกัสได้เป็นคนสำคัญและน่าสรรเสริญของอาณาจักรมด และแล้วนักปราบแมลงก็มาถึงที่บ้านของลูกัส ลูกัสได้ร่วมมือกับพวกมดและแมลงต่อสู้อย่างกล้าหาญทำให้นักปราบแมลงเผ่นหนีไปในที่สุด ลูกัสมอบขนมให้มดทุกตัวและเขายิ้มกับมดอย่างเป็นสุข

นักพากย์เสียง
 ลูกัส พากย์โดย Zach Tyler Eisen 
 ซ้อค พากย์โดย นิโคลัส เคจ
 คลีล่า พากย์โดย Regina King
 สแตน บีลส์ พากย์โดย Paul Giamatti
 ย่ามอมโม่ พากย์โดย Lily Tomlin
 นางพญามด พากย์โดย เมอรีล สตรีป
 นิกกี้ พากย์โดย Jake T. Austin
 ฟูแก๊ก พากย์โดย Bruce Campbell
 โฮวา พากย์โดย จูเลีย โรเบิตส์
 นางพญามด พากย์โดย เมอรีล สตรีป
# ทอม เวอร์เนอร์
โทมัส ชาร์เรส "ทอม" วอร์เนอร์ เกิดเมื่อวันที่ 12 เมษายน ค.ศ. 1950 เป็นนักธุรกิจชาว นิวยอร์ก ใน ประเทศอเมริกา ในช่วงปัจจุบันเขาทำงานอยู่ในฐานะ ประธานฝ่ายดำเนินกิจการของ ผลิตภัณฑ์ Boston Red Sox และ เป็นประธานฝ่ายดำเนินการของ บริษัท เฟนเวย์ สปอร์ต กรุ๊ป โดยมีความสัมพันธ์มาเกี่ยวกับวงการฟุตบอลด้วยคือ วอร์เนอร์ เป็นประธานของ สโมสรฟุตบอลลิเวอร์พูล คนปัจจุบัน

วอร์เนอร์ยังเป็น ศิษย์เก่าของมหาวิทยาลัยชื่อดังในอเมริกาคือ  มหาวิทยาลัยฮาร์วาร์ด

แหล่งข้อมูลอื่น
Biography at Yahoo! Movies
Profile: Tom Werner
# กลุ่มสหภาพสายกลาง
กลุ่มสหภาพและพลรัฐรวมอำนาจ (, UCR) เป็นกลุ่มการเมืองในวุฒิสภาฝรั่งเศส ที่ร่วมอุดมการณ์สนับสนุนรูปแบบของความเป็นกลาง (Centrist) โดยได้ก่อตั้งในปีค.ศ.1986 ในนามของกลุ่มสหภาพฝ่ายกลาง (Centrist Union, UC) โดยได้เปลี่ยนชื่อเป็นอย่างปัจจุบันในปีค.ศ.2011

ในปัจจุบันมีสมาชิกในวุฒิสภาจำนวน 31 ที่นั่งเว็บไซต์ทางการของวุฒิสภาฝรั่งเศส   โดยมีประธานกลุ่มคือ ฟร็องซัว โซเกตโต้
# ไฮ1
ไฮ1  เป็นทีมฮอกกี้น้ำแข็งระดับอาชีพที่ตั้งอยู่ในชุนชอน ประเทศเกาหลีใต้ และเป็นหนึ่งในสมาชิกของเอเชียลีกไอซ์ฮอกกี้ ทีมก่อตั้งขึ้นใน ค.ศ. 2004  ซึ่งมีการจัดตั้งผู้เล่นทีมขึ้นในขั้นต้นที่หมดอายุจากลีกเกาหลี ซึ่งไม่ได้ย้ายไปยังทีม อันยังฮัลลา ในทันที จากทีมฮุนไดกับดงวอน ตลอดจนทีมที่ได้รับการยกเลิกอื่นๆ รวมถึงผู้เล่นที่เพิ่งกลับมาจากการรับราชการทหาร ก่อนที่จะเข้าสู่ฤดูกาล 2007-08 ทีมนี้เป็นที่รู้จักในชื่อของ คังวอนแลนด์  โดยตั้งชื่อตามเจ้าของที่มีชื่อว่า คังวอนแลนด์คอร์ปอเรชัน

 กิจกรรมชุมชน 
ไฮ1 มีกิจกรรมการกุศลประจำปีซึ่งเรียกว่า "เลิฟพอยน์" ซึ่งทีมจะทำการบริจาคเงิน 40,000 วอนต่อการทำหนึ่งประตู กับ 20,000 วอนเพื่อช่วยการดำเนินงานโดยรวม ในตอนท้ายของฤดูกาล 2010-2011 ทางทีมได้บริจาคเงินเกือบ 5,000,000 วอนให้แก่องค์กรผู้สูงอายุNote Requires Login

 เกียรติประวัติ 
แชมป์ในประเทศเกาหลี
ผู้ชนะ (3 สมัย) : ค.ศ. 2006, 2007, 2008

 สื่อ 
ในเดือนกรกฎาคม ค.ศ. 2009 ไฮ1 รีสอร์ท ซึ่งเป็นบริษัทแม่ของทีมไฮ1 ได้เซ็นสัญญาการออกอากาศห้าปีร่วมกับเอสบีเอสสปอร์ทเพื่อออกอากาศการแข่งขันเกมเจ้าบ้าน

 สีของทีมและตัวนำโชค 
 โลโก้ 
right|thumb|250px|ตัวนำโชคประจำทีมไฮ1 ของเกมเปิดบ้านที่โกยัง ใน ค.ศ. 2009
โลโก้ของไฮ1 นั้น จะเป็นสุนัขหูยาวถือไม้ฮอกกี้ โดยเป็นสุนัขสวมแว่นป้องกันกับอุปกรณ์ฮอกกี้ ไม้ตีขนาดใหญ่ที่วาดขึ้นเพื่อแสดงจุดสนใจจากการเข้าตีโดยสุนัข ส่วนทางซ้ายของสุนัขคือชื่อของทีมไฮ1 โดยมีสีหลักคือแดงเข้มล้อมขอบด้วยสีขาวตามด้วยสีดำ และอักษร "H" ในคำว่าไฮ1 จะยื่นออกเป็นข้อไม้จากส่วนที่เป็นโลโก้ และเป็นโลโก้ที่ได้รับการปรับปรุงจากที่โลโก้ก่อนหน้านี้มีจุดเด่นที่ตัวนำโชคในชุดทีมเหย้าอยู่ตรงกลางภายใต้ชื่อ "ไฮ1" ในสามเหลี่ยมสีดำ

 เสื้อ 
เมื่อชื่อของทีมได้เปลี่ยนจากคังวอนแลนด์ มาเป็นไฮ1 เสื้อของทีมก็มิได้มีการออกแบบใหม่มากไปกว่าการปรับปรุงโลโก้ ทั้งเสื้อในแบบทีมเหย้าและทีมเยือนมีส่วนล่างเป็นสีแดงบนเสื้อยืดหลัก และส่วนข้อของแขนเสื้อเป็นสีแดง เสื้อในแบบทีมเหย้าจะเป็นสีขาวที่พาดด้วยแถบสีแดง ส่วนเสื้อในแบบทีมเยือนจะเป็นสีดำที่พาดด้วยแถบสีแดง เสื้อทั้งสองแบบมีอักษรลากหางของคำว่า ไฮ1 บนไหล่ทั้งสองในสีที่ตรงกันข้ามกัน โลโก้ของสปอนเซอร์จะปรากฏเหนือส่วนอกซ้ายและขวา ส่วนบริเวณข้อมือด้านขวาจะมีตัวนำโชคขนาดเล็กปรากฏอยู่ ส่วนทางแขนเสื้อด้านซ้ายจะมีตัวนำโชคเป็นมนุษย์ต่างดาวสีฟ้าปรากฏอยู่ ใน ค.ศ. 2009 ทีมนี้ได้เพิ่มโลโก้ของ ไฮ1 รีสอร์ท ในส่วนที่เป็นสีแดงบนอกของเสื้อเช่นเดียวกับชื่อในอักษรฮันกึลในส่วนที่เป็นสีแดงที่บริเวณด้านหลังของเสื้อ

 ตัวนำโชค 
ตัวนำโชคของไฮ1 เป็นสุนัขสีขาวขนาดใหญ่ที่ยืนตัวตรง ซึ่งมีหูสีขาวที่เหยียดยาวและสวมชุดทีมเยือนของไฮ1ที่ปราศจากตราใดๆ ตัวนำโชคนี้ยังสวมหมวกฤดูหนาวและถุงมือสีเทา ซึ่งตัวนำโชคที่ปรากฏตัวในสื่อสิ่งพิมพ์มักจะสวมแว่นตาป้องกัน ในขณะที่ตัวนำโชคในโลกแห่งความเป็นจริงจะไม่ได้สวม มันมีสองดวงตาขนาดเล็ก จมูกยาว ตลอดจนไม่มีปากที่สามารถมองเห็นได้
# เดอะเกรทอเมริกันแบช (2007)
เดอะเกรทอเมริกันแบช (2007) (The Great American Bash (2007)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 22 กรกฎาคม ค.ศ. 2007 ณ สนามเอชพี พาไวลัน ในเมืองแซนโฮเซ รัฐแคลิฟอร์เนีย สหรัฐ ซึ่งเป็นรายการในลำดับรายการเดอะเกรทอเมริกันแบชครั้งที่ 4 โดยแสดงนักมวยปล้ำจากรอว์,สแมคดาวน์และอีซีดับเบิลยู ในรายการนี้มีการแข่งขันปล้ำกัน 9 รายการด้วยกัน

ผล

ดูเพิ่ม
ดับเบิลยูดับเบิลยูอี เดอะแบช
รายชื่อรายการเพย์-เพอร์-วิวของดับเบิลยูดับเบิลยูอี
# โคดไซแม็ตโอนส์ซือรีนาเมอ
โคดไซแม็ตโอนส์ซือรีนาเมอ (, "ขอพระเจ้าสถิตอยู่กับซูรินามของเรา") หรือ โอโปโกนเดรอมัน (สรานันโตงโง: , "ลุกขึ้นเถิด เพื่อนร่วมชาติ") เป็นเพลงชาติซูรินาม เพลงชาตินี้มี 2 บทด้วยกัน บทที่ 1 เนื้อเพลงเป็นภาษาดัตช์ และบทที่ 2 เป็นภาษาสรานันโตงโง

 เนื้อเพลง 
ภาษาดัตช์:  คำแปลเป็นภาษาอังกฤษ:  คำแปลภาษาไทย 
 God zij met ons Suriname
 Hij verheff'ons heerlijk land
 Hoe wij hier ook samen kwamen
 Aan zijn grond zijn wij verpand
 Werkend houden w'in gedachten
 Recht en waarheid maken vrij
 Al wat goed is te betrachten
 Dat geeft aan ons land waardij. 
 God be with our Suriname
 May He elevate our lovely land
 How we came here together
 We are dedicated to its soil
 Working we keep in mind
 Justice and truth will set free
 All that's good to watch
 Will give value to our land พระเจ้าอยู่กับซูรินามของเรา
 ขอพระองค์มอบแผ่นดินอันเป็นที่รักของเรา
 เรามาที่นี่ด้วยกันอย่างไร
 เราทุ่มเทให้กับดินของตน
 เราคำนึงถึงการทำงาน
 ความยุติธรรมและความจริงจะเป็นอิสระ
 ทุกอย่างคือสิ่งดีงาม
จะมอบให้คุณค่าแก่แผ่นดินของเราสรานันโตงโง:  คำแปลเป็นภาษาอังกฤษ:  คำแปลภาษาไทย 
 Opo kondreman un opo!
 Sranangron e kari un.
 Wans' ope tata komopo
 Wi mu seti kondre bun.
 Stré de f'stré, wi no sa frede.
 Gado de wi fesiman.
 Eri libi te na dede
 Wi sa feti gi Sranan. 
 Rise country men, rise
 The soil of Suriname is calling you.
 Where ever our ancestors came from
 We should take care of our country.
 There is a fight to fight, we shall not be afraid
 God is our leader
 Our whole life until our death,
 We will fight for Suriname. แผ่นดินของซูรินามเรียกหาท่าน
 ที่ตรงนี้เคยมีบรรพบุรุษของเรามาจากที่ใด
 เราควรดูแลประเทศของเรา
 การต่อสู้เพื่อต่อสู้เราจะไม่กลัว
 พระเจ้าคือผู้นำของเรา
 ทั้งชีวิตของเราจนสูญสิ้น
 เราจะต่อสู้เพื่อแผ่นดินซูรินาม
 แหล่งข้อมูลอื่น 
 'Suriname - God zij met ons Suriname' | Audio of the national anthem of Suriname, with information and lyrics
# แอนทอน เฟอร์ดินานด์
แอนทอน จูเลี่ยน เฟอร์ดินานด์ เกิดเมื่อวันที 18 กุมภาพันธ์ ค.ศ. 1985 ในหมู่บ้านเบ็คแฮม เมืองลอนดอน ประเทศอังกฤษ ปัจจุบันเล่นให้กับ สโมสรฟุตบอลควีนส์พาร์คเรนเจอร์ส โดยเล่น 2 ตำแหน่ง คือ 
กองหลัง และ วิงแบ็ก 

เฟอร์ดินานด์เป็นน้องชายแท้ ๆ ของ ริโอ เฟอร์ดินานด์ อดีตกองหลังของ สโมสรฟุตบอลแมนเชสเตอร์ยูไนเต็ด
# ฌอน ไรท์-ฟิลลิปส์
ฌอน คาเมนรูน ไรท์-ฟิลลิปส์ เกิดเมื่อวันที่ 25 ตุลาคม ค.ศ. 1981 เป็นนักฟุตบอลชาวอังกฤษเชื้อสายกรีเนดา ปัจจุบันเล่นให้กับ นิวยอร์ก เรดบูลส์ ในเมเจอร์ลีก สหรัฐอเมริกา  โดยเคยติดฟุตบอลทีมชาติอังกฤษมาก่อน เล่นในตำแหน่ง กองกลาง และ  ปีกซ้าย

ฌอน ไรท์-ฟิลลิปส์ เคยคบหากับนาโอมิ บราวน์ และมีลูกด้วยกัน 2 คน คือ ดิมาจโจ และ ดีเนย์ ไรท์-ฟิลลิปส์ ก่อนจะเลิกรากันไป
# แพดดี เคนนี
แพทริก โจเซฟ เคนนี เกิดวันที่ 17 พฤษภาคม ค.ศ. 1978 เป็นอดีตนักฟุตบอลชาวอังกฤษในตำแหน่งผู้รักษาประตู เคยเล่นให้กับหลายสโมสร และทีมชาติสาธารณรัฐไอร์แลนด์
# เบ็ต365สเตเดียม
เบ็ต365สเตเดียม หรือในอดีตชื่อ บริแทนเนียสเตเดียม เป็นสนามฟุตบอลที่เป็นที่นั่งทั้งหมด ตั้งอยู่ที่เมืองสโตก-ออน-เทรนต์ สหราชอาณาจักร และเป็นสนามเหย้าของสโมสรฟุตบอลสโตกซิตี ทีมจากพรีเมียร์ลีกอังกฤษ โดยสนามนี้จุผู้คนได้ 27,598 คน
# ภาษาโตทา
ภาษาโตทา หรือ ภาษาโตดา (Toda)  เป็นภาษาในตระกูลภาษาดราวิเดียน พูดโดยชาวโตทา ซึ่งมีราวหนึ่งพันคนในหุบเขานิลคีรี ทางใต้ของอินเดีย  ภาษาโตทามีสระถึง 16 เสียง มากที่สุดในบรรดากลุ่มภาษาดราวิเดียนทั้งหมด มีทั้งสระเสียงสั้นและเสียงยาว  ภาษาโตทามีเสียงพยัญชนะแบบ fricatives และ  trill มากที่สุดในบรรดากลุ่มภาษาดราวิเดียนSpajić et al. (1994).
  
 สัทวิทยา 
 สระ 
สระหน้าสระกลางสระหลังNR RNR RNR Rสระปิด       สระกึ่งเปิด       สระเปิด       

 พยัญชนะ 
  โอษฐชะDenti-alveolarApical alveolarApical alveolar(concave, ที่เรียกกันว่า)Laminal postalveolar(เสียงปุ่มเหงือกเพดานแข็ง)Subapical Palatal(เสียงปลายลิ้นม้วน)Dorsal PalatalกัณฐชะPlainเสียดแทรกอุสุมข้างลิ้นPlainตาลุชะPlainตาลุชะPlainข้างลิ้น เสียงนาสิก                 เสียงพยัญชนะกัก และ เสียงกักเสียดแทรก ไม่ก้อง                     ก้อง                     เสียงเสียดแทรก ไม่ก้อง           ก้อง      เสียงรัว                เสียงข้างลิ้น                เสียงเปิด
# รายชื่อแม่น้ำในประเทศกัมพูชา
ต่อไปนี้เป็นรายชื่อแม่น้ำในประเทศกัมพูชาแบ่งตามพื้นที่ลุ่มน้ำ   

ทะเลจีนใต้
แม่น้ำไซ่ง่อน
แม่น้ำโขง
แม่น้ำบาสัก 
โตนเลสาบ
แม่น้ำกรังพอนเลย์
แม่น้ำบอริบอ
แม่น้ำจินิต
แม่น้ำกัมโปต (สตึงจินิต)
แม่น้ำสลับ
แม่น้ำตรังกราซัง
แม่น้ำแสน
แม่น้ำสรากามวน
สตึงกัมโปต (สตึงแสน)
แม่น้ำสตึงสตอง 
สตึงเนียงซาสงัช
แม่น้ำสตึงจิกเกรง
แม่น้ำโพธิสัตว์ 
สตึงเปียม
แม่น้ำเมืองรัสเซย
สตึงโรลวต
แม่น้ำเสียมราฐ
สตึงกำบต (โตนเลสาย)
แม่น้ำสังแกหรือแม่น้ำสังเกอ 
แม่น้ำจาส
แม่น้ำสตึงสเรง
แม่น้ำสตึงพระตะบอง
แม่น้ำมงคลบุรี
แม่น้ำสตึงเปียต
สตึงกำปงกระไซ
แม่น้ำศรีโสภณ
แม่น้ำสตึงสวายเจก
โตนเลซัน
แม่น้ำเซกอง
แม่น้ำสเรปก

อ่าวไทย
แม่น้ำกำปงตรัก
แม่น้ำเกาะปอ

แม่น้ำในประเทศกัมพูชา